Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta

(2003/C 32/03)

(ETA:n kannalta merkityksellinen teksti)

Tuen numero: XS 101/01

Jäsenvaltio: Yhdistynyt kuningaskunta

Alue: West Midlands

Tukiohjelman nimike tai yksittäisen tuen saaneen yrityksen nimi: West Midlandsin yritystoiminnan monipuolistamisohjelma

Oikeusperusta: Ohjelman rahoittaa Yhdistyneen kuningaskunnan kauppa- ja teollisuusministeriö. Rahoituksen perustana on Industrial Development Act (1982) Sections 7, 8 and 11

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Uuden ohjelman tarkoituksena on tarjota noin 13,5 miljoonaa Englannin puntaa (21,4 miljoonaa euroa) tukena kolmen vuoden aikana 1. marraskuuta 2001-31. lokakuuta 2004. Tuki on pelkästään Yhdistyneen kuningaskunnan valtion rahoitusta.

Vuosittainen rahoitusarvio on seuraava:

2001: 0,2 milj. Englannin puntaa (0,3 milj. euroa)

2002: 5,4 milj. Englannin puntaa (8,6 milj. euroa)

2003: 5,4 milj. Englannin puntaa (8,6 milj. euroa)

2004: 2,5 milj. Englannin puntaa (3,9 milj. euroa)

Rahoitus käytetään West Midlandsin alueella sijaitsevien pk-yritysten tukemiseen (yritykset täyttävät asetuksen (EY) N:o 70/2001 liiteessä 1 olevan määritelmän). Tukea myönnetään asetuksen (EY) N:o 70/2001 5 artiklan a alakohdan mukaisesti kertaluontoisiin toimintohin. Konsulttiyritys valitaan kilpailun avulla kolmesta jatkoon selviytyneestä Business Link -organisaatioiden käytännön mukaisesti

Seuranta ja raportointi: Yrityksille myönnettyä tukea koskevat tiedot säilytetään 10 vuotta yksittäisen tuen myöntämispäivästä ja tukea koskevat aiheelliset tiedot toimitetaan komissiolle vuosittain asetuksen (EY) N:o 70/2001 9 artiklan mukaisesti. Lisäksi noudatetaan kaikkia muita 9 artiklan vaatimuksia (erityisesti 9 artiklan 2 kohdan noudattamiseksi tarvittavien asiakirjojen säilyttämistä koskevaa vaatimusta).

Tuen myöntämistä valvovat paikalliset Business Link -organisaatiot tuen myöntävän viranomaisen perustaman järjestelmän puitteissa. Näillä organisaatioilla on jo kokemusta vähämerkityksistä tukea koskevan rajan soveltamisesta ja vaatimuksesta varmistaa, että pk-yrityksille eri lähteistä myönnettävä tuki ei ylitä kolmen vuoden liukuvaa tukirajaa. Asetuksen (EY) N:o 70/2001 säännökset selitetään ja Business Link -organisaatioiden säilyttämät tiedot tarkastetaan, jotta voidaan varmistaa, että ne ovat riittävät ja laadittu oikein

Tuen enimmäisintensiteetti: Tuen enimmäisintensiteetti on 50 prosenttia. Yhdelle yritykselle myönnettävän tuen enimmäismäärä on 100000 Englannin puntaa (159000 euroa) kolmen vuoden aikana

Täytäntöönpanopäivä: 1. marraskuuta 2001

Tukiohjelman tai yksittäisen tuen kesto: Kolme vuotta

Tuen tarkoitus: West Midlandsin alueen talous nojautuu suuresti perinteisiin teollisuusaloihin, kuten autoteollisuuden komponenttien valmistukseen. Näillä aloilla toimivat yritykset ovat suhdanneherkkiä erityisesti hankintatapojen muuttuessa, sillä halpoja tuotteita hankitaan erityisesti Keski-Euroopasta ja Kaakkois-Asiasta.

West Midlandsin yritystoiminnan monipuolistamisohjelma pyrkii auttamaan perinteisillä teollisuusaloilla toimivia pieniä ja keskisuuria yrityksiä niiden monipuolistaessa toimintaansa ja suuntautuessa uusiin tuotteisiin ja uusille markkinoille, joilla ne voivat saada korkeamman lisäarvon ja mahdollisesti parantaa toimintansa kannattavuutta. Konsulttiyritykset auttavat näitä yhtiöitä poistamaan niiden hallintoa ja resursseja koskevat rajoitteet. Tuella varmistetaan, että uusiin tuotteisiin ja uusille markkinoille siirtyminen perustuu vakaaseen liiketoimintasuunnitelmaan. Tämä on tärkeää, kun otetaan huomioon toiminnan monipuolistamiseen liittyvät riskit. Lisäksi perustamisvaiheessa olevia teollisuusyrityksiautetaan laatimaan kannattava liiketoimintasuunnitelma ja ymmärtämään valittujen markkinoiden ominaispiirteet.

Yrityksille myönnetään 50 prosentin (brutto) rahoitus konsulttipalveluista aiheutuviin kustannuksiin sellaisilla aloilla kuten markkinatutkimus, kehityspääoman saanti, liiketoiminnan suunnittelu, laatuvaatimusten täyttäminen uusilla markkinoilla ja eri markkina-alojen ymmärtäminen. Tukea myönnetään myös näiden yritysten taitojen ja kapasiteetin kehittämiseen, jotta ne voivat hyödyntää uusia mahdollisuuksia ja muita asiantuntijapalveluja, kuten teknologiansiirtoa ja pikamallintamista

Alat, joita tuki koskee: Tukea myönnetään kaikelle teollisuustuotannolle, mutta tukea saavat yritykset edustavat yleensä seuraavia aloja:

- muovin puristemuovaus ja jalostus

- metallien viimeistely ja lämpökäsittely

- työstäminen

- pintakäsittely ja pinnoitus

- puristustuotteet

- työkalujen valmistus

- kumin puristemuovaus

- taonta ja valaminen (ks. huomautus jäljempänä).

West Midlandsin yritystoiminnan monipuolistamisohjelmassa tuettavat yritykset valmistavat ja jalostavat monenlaisia eri alojen teollisuustuotteita, kuten autoteollisuuden komponentteja, joiden osuus alueen teollisuustuotannosta on huomattava. Tuensaajina eivät kuitenkaan ole autoteollisuuden OEM-valmistajat tai ensisijaiset alihankkijat eivätkä moottoriajoneuvoalan valtiontukia koskevassa yhteisön puitesäännössä (EYVL C 279, 15.9.1997, s. 1) ja terästukisäännöissä (komission päätös N:o 2496/96/EHTY, tehty 18 päivänä joulukuuta 1996, yhteisön säännöistä valtion tuesta terästeollisuudelle) määritellyt teräsyhtiöt

Tuen myöntävän viranomaisen nimi ja osoite: Advantage West Midlands 3 Priestley Wharf

Aston Science Park

Birmingham B7 4BN United Kingdom

Muut tiedot: Yritykset, jotka voivat hakea West Midlandsin yritystoiminnan monipuolistamisohjelman mukaista tukea, voivat mahdollisesti saada rahoitusta myös nykyisiin tuotteisiin ja markkinoihin liittyviin prosessinparannustoimintoihin Accelerate-toimintasuunnitelman perusteella. Tästä yhtiöiden liiketoiminnan edistämistä koskevasta erillisestä tukiohjelmasta tilmoitetaan samaan aikaan West Midlandsin yritystoiminnan monipuolistamisohjelman kanssa. Accelerate-toimintasuunnitelmasta rahoitettavien toimintojen luonne poikkeaa tämän ilmoituksen kohteena olevista toiminnoista, mutta pk-yritykset voivat halutessaan osallistua molempiin ohjelmiin

Tuen numero: XS 14/02

Jäsenvaltio: Saksa

Alue: Hessenin osavaltio

Tukiohjelman nimike tai yksittäisen tuen saaneen yrityksen nimi: Hessenin osavaltion suuntaviivat aluekehityksen tukemiseksi - Osa II 1. Yritysten investoinnit

Oikeusperusta: Gesetz zur Förderung der kleinen und mittleren Unternehmen der hessischen Wirtschaft vom 23. September 1974 (GVBl. S. 458), zuletzt geändert am 22. August 1986 (GVBl. S. 265), Förderrichtlinien zur regionalen Entwicklung

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Investointiavustuksiin on käytettävissa vuosittain noin 2,6 miljoonaa euroa osavaltion varoja. Tavoitteeseen 2 kuuluvilla tukialueilla myönnettäviin lainoihin on varattu vuositasolla noin 9 miljoonaa euroa

Tuen enimmäisintensiteetti: Investointiavustusten enimmäisintensiteetti on pienille yrityksille 15 prosenttia ja keskisuurille yrityksille enintään 7,5 prosenttia. Tavoitteeseen 2 kuuluvilla tukialueilla tuki koostuu yleensä avustuksen ja korottoman lainan yhdistelmästä. Lainan suuruus voi olla enintään 25 prosenttia tukikelpoisista investointikustannuksista ja laina-aika 10 vuotta, mihin sisältyy kolme lyhennysvapaata vuotta. Näiden tukitoimenpiteiden yhteenlaskettu arvo ei saa ylittää edellä mainittua tuen enimmäisintensiteettiä

Täytäntöönpanopäivä: Suuntaviivat julkaistiin 7. tammikuuta 2002 Hessenin osavaltion virallisessa lehdessä (Staatsanzeiger)

Tukiohjelman tai yksittäisen tuen kesto: Euroopan komission ohjeiden mukaisesti 30. kesäkuuta 2007 saakka

Tuen tarkoitus: InvestitionsBank Hessen (IBH) myöntää tietyillä Hessenin alueilla osavaltion talous-, liikenne- ja kehitysministeriön lukuun avustuksia ja lainoja pk-yrityksille kansantaloudellisesti erityisen tukikelpoisiin sijoituksiin asetuksessa (EY) N:o 70/2001 tarkoitetulla tavalla. Tavoitteena on työpaikkojen luominen ja niiden säilymisen turvaaminen

Alat, joita tuki koskee: Teollisuustalouden yritykset

Tuen myöntävän viranomaisen nimi ja osoite: InvestitionsBank Hessen AG Schumannstraße 4-6 D - 60325 Frankfurt am Main

Muut tiedot: Alueellisia elinkeinorakenteita edistävään Saksan yhteiseen tukiohjelmaan (Gemeinschaftsaufgabe Verbesserung der regionalen Wirtschaftsstruktur) kuuluvilla Hessenin alueilla tuetaan myös suuryrityksiä. Tämä ilmoitus ei kuitenkaan koskee kyseistä tukea. Valtiontukisääntöjen osalta suuryritysten tuen kattaa Saksan aluetukikartan ja Saksan yhteisen tukiohjelman puiteohjelman hyväksyminen.

Tukiohjelma perustuu pääasiassa Euroopan komission hyväksymään Hessenin rakenteiden tukemista koskevaan ohjelmaan.

Uutena elementtinä ohjelmaan on otettu uusi lainamuoto tavoitteen 2 mukaisilla tukialueilla toteutettavia tukitoimenpiteitä varten

Tuen numero: XS 86/01

Jäsenvaltio: Italia

Alue: Valle d'Aostan autonominen alue

Tukiohjelman nimike tai yksittäisen tuen saaneen yrityksen nimi: Tuki pk-yritysten käyttämään konsulttiapuun Valle d'Aostan alueellisen rakennetukitoimenpiteitä koskevan toimintaohjelman toimenpidettä D3. soveltaen tavoitteen 3 toteuttamiseksi vuosina 2000-2006

Oikeusperusta: Delibera della Giunta Aluenale n. 2955 del 20.8.01

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 400 miljoonaa Italian liiraa eli 206582,76 euroa

Tuen enimmäisintensiteetti: 50 prosenttia ulkopuolisten konsulttien tarjoamien palvelujen kustannuksista. Kyseiset palvelut eivät ole jatkuvia tai määräaikaisia eivätkä ne liity yrityksen tavanomaisen toiminnan kustannuksiin, kuten tavanomainen veroneuvonta tai säännölliset oikeudelliset palvelut taikka mainonta

Täytäntöönpanopäivä: 10. syyskuuta 2001

Tukiohjelman tai yksittäisen tuen kesto: Tukiohjelma päättyy 30. syyskuuta 2003

Tuen tarkoitus: Tarkoituksena on tukea paikallisten pk-yritysten kehittämistä erityisesti tukemalla konsulttipalvelujen ostoa

Alat, joita tuki koskee: Muu tehdasteollisuus. Muut palvelut

Tuen myöntävän viranomaisen nimi ja osoite: Regione Autonoma Valle d'Aosta Dipartimento industria, artigianto ed energia Piazza della Repubblica n. 15 I - 11100 Aosta Puhelin (39) 01 65 27 47 26/27 47 27 Faksi (39) 01 65 23 85 29 Sähköposti: iae@regione.vda.it

Tuen numero: XS 87/01

Jäsenvaltio: Yhdistynyt kuningaskunta

Alue: Englanti ja Wales

Tukiohjelman nimike tai yksittäisen tuen saaneen yrityksen nimi: Teollisuuden neuvontapalvelu - teollisuuden alueelliset osaamiskeskukset

Oikeusperusta: Harkinnanvaraisen tuen myöntäminen perustuu seuraaviin säädöksiin:

a) Science and Technology Act 1965, section 5(1)(a) and (b): Mahdollistaa tuen tieteelliseen tutkimukseen ja tutkimustuloksista tiedottamiseen ja niiden käytännön soveltamiseen;

b) Industrial Development Act 1982, Parts III and IV: Mahdollistaa valikoivan rahoitustuen ja yleistuen neuvontana, tiedottamisena ja palveluina. Tuki perustuu vuodelta 1982 olevan teollista kehittämistä koskevan lain 11 pykälään, jonka nojalla ministeri voi myöntää määrärahoja yritystoiminnan harjoittajille tai sitä suunnitteleville tarkoitettuun (ilmaiseen tai maksulliseen) neuvontatoimintaan. Tähän säännökseen perustuu kaikki teollisuuden neuvontapalvelun osana tehtävä työ.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Teollisuuden neuvontapalvelun talousarvioennuste:

>TAULUKON PAIKKA>

Tuen enimmäisintensiteetti: Tuen enimmäisintensiteetti on 50 prosenttia palvelun konsultointiosan kohdalla. Tämä osa on valtiontukea. Teollisuuden alueellisten osaamiskeskusten yhdelle pk-yritykselle myöntämän tuen enimmäismäärä on arviolta 7000 Englannin puntaa vuodessa ja keskimäärin vain noin 3000 puntaa vuodessa

Täytäntöönpanopäivä: Teollisuuden neuvontapalvelualoitteesta ilmoitettiin valkoisen kirjan (Opportunity for all in a world of change) julkaisemisen yhteydessä 13. helmikuuta 2001. Osaamiskeskuksiin liittyviä kustannuksia syntynee vasta vuoden 2001 toisella puoliskolla. Täyden palvelun, mukaan luettuina teollisuuden alueellisten osaamiskeskusten pk-yrityksille tarjoamien tiedotus-, neuvonta- ja konsultointitukipalvelujen (jotka ovat tämän ilmoituksenn kohteena), on suunniteltu alkavan, kun ensimmäinen osaamiskeskus perustetaan syys-lokakuussa 2001. Teollisuuden neuvontapalvelun toiminta on täysin käynnissä vasta, kun kaikki teollisuuden alueelliset osaamiskeskukset on perustettu ja niitä täydentävä kansallisten osaamiskeskusten verkosto on otettu käyttöön, minkä odotetaan tapahtuvan viimeistään kesäkuussa 2002

Tukiohjelman tai yksittäisen tuen kesto: 30.4.2004 asti

Tuen tarkoitus: Aloitteen tärkeimpänä tavoitteena on parantaa teollisuuden tuottavuutta Yhdistyneessä kuningaskunnassa ja varsinkin edistää parhaiden toimintatapojen käyttöönottoa Englannissa ja Walesissa toimivissa pk-yrityksissä. Ohjelman avulla yritykset saavat tietoja, parhaita teknisiä neuvoja ja asiantuntemusta.

Teollisuuden neuvontapalvelun tarkoituksena on osaksi antaa välillistä (neuvonta)tukea pk-yrityksille niiden kilpailukyvyn ja liiketoiminnan pitkän aikavälin kannattavuuden parantamiseksi edistämällä liiketoiminnallista osaamista. Yksittäiset pk-yritykset hyötyvät myös saamistaan tiedoista, ja tämä johtaa joissain tapauksissa tuettuihin konsultointihankkeisiin, joilla autetaan yrityksiä ottamaan parhaat valmistustavat käyttöön

Alat, joita tuki koskee: Kaikki teollisuudenalat (hiili- ja terästeollisuus, maatalous ja vientitoiminta pois luettuina)

Tuen myöntävän viranomaisen nimi ja osoite: Ron Egginton EID4a

Department of Trade and Industry

151 Buckingham Palace Road London SW1 United Kingdom

Muut tiedot: Markkinoiden puutteet, kuten tiedon ja ammattimaisen neuvonnan riittämättömyys, rajoittavat yritysten mahdollisuuksia parantaa kilpailuasemaansa. Esimerkiksi joillain pienillä valmistajilla ei ole voimavaroja parantaa yrityksensä tulosta jokapäiväisen selviytymistason yläpuolelle. Sen vuoksi pk-yritykset tarvitsevat kätevän, helposti käytettävissä olevan ja edullisen lähteen, josta ne voivat saada tietoja ja neuvoja tekniikasta ja siihen liittyvistä hallinto- ja koulutuskysymyksistä tietovaltaisessa taloudessa. Tavanomaiset tiedon ja neuvonnan lähteet, kuten konsultit, yliopistot ja koulutuskeskukset, eivät kiinnosta monia pk-yrityksiä joko liian korkean hinnan vuoksi tai siksi, että ne eivät ole helposti saatavilla. Korkeakoulujen ja monien teknisen alan pk-yritysten välit eivät ole hyvät. Valtio rahoittaa jo nyt liikeyrityksille tarkoitettuja yleisiä neuvontatukipalveluja Business Link -organisaation kautta, sillä auttamalla yksittäisiä yrityksiä onnistumaan, kasvamaan ja luomaan vahvan pohjan kehittymiselle ilman lisätukea Yhdistyneen kuningaskunnan kilpailukykyä kansalkuntana voidaan parantaa. Erityisesti teollisuutta harjoittaville toimijoille tarkoitettua tiedotus- ja neuvontatukea ei ole tällä hetkellä.

Ohjelman tarkoituksena on täydentää muita ohjelmia. Alakohtaiset ohjelmat kuten teollisuusfoorumit on perustettu lisäämään tiettyjen teollisuudenalojen tuottavuutta. Teollisuuden neuvontapalvelu ja teollisuuden alueelliset osaamiskeskukset käyttävät näitä täydentäviä toimintoja eivätkä tarjoa niitä itse, mutta muissa tapauksissa on tarkoituksenmukaista keskittyä toimintoja eivätkä tarjoa niitä itse, mutta muissa tapauksissa on tarkoituksenmukaista keskittyä yrityksen tarpeisiin alueellisesti palvelujen saatavuuden parantamiseksi. Ohjelma ei heikennä yleisiä tietoja yrityksille tarjoavien Business Link -organisaatioiden asemaa, mutta valmistajat tarvitsevat teollisuutta koskevia erityistietoja ja -neuvoja, jotka on suunniteltu yrityksen toimintaympäristöä varten ja jotka perustuvat viimeisimmästä tekniikasta saatuihin luotettaviin kokemuksiin ja hyvin tunnettuihin parhaisiin toimintatapoihin

Tuen numero: XS 88/01

Jäsenvaltio: Espanja

Alue: Riojan autonominen alue

Tukiohjelman nimike tai yksittäisen tuen saaneen yrityksen nimi: Investointitukiohjelma teollisuuteen liittyviä palveluja tarjoaville pk-yrityksille

Oikeusperusta: Resolución de 14 de septiembre de 2001, del Presidente de la Agencia de Desarrollo Económico de La Rioja; vahvistaa oikeusperustan investointituen myöntämiseen pk-yrityksille, jotka tarjoavat teollisuuteen liittyviä palveluja (julkaistu Riojan virallisessa lehdessä: Boletín Oficial de la Rioja, 25.9.2001)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 125 milj. Espanjan pesetaa (751265,13 euroa)

Tuen enimmäisintensiteetti: - 30 % pienille yrityksille, 15 % tukialueiden ulkopuolella

- 20 % keskisuurille yrityksille, 7,5 % tukialueiden ulkopuolella

Täytäntöönpanopäivä: 25.9.2001 alkaen

Tukiohjelman tai yksittäisen tuen kesto: 2001-2006

Tuen tarkoitus: Tukiohjelman tarkoituksena on kehittää teollisuuteen liittyviä palveluja edistämällä sekä teollista toimintaa että taloutta ja alueellista kilpailukykyä, jotka varmistavat pysyvien työpaikkojen luomisen. On syytä todeta, että pääosa työpaikkojen nettokasvusta EU:ssa on viime vuosina tapahtunut palvelualoilla

Alat, joita tuki koskee: Palvelualat (joitakin poikkeuksia)

Tuen myöntävän viranomaisen nimi ja osoite: Agencia de Desarrollo Económico de la Rioja (ADER) C/ Muro de la Mata, 13-14 E - 26071 Logroño ( La Rioja )

Muut tiedot: Kyseessä on uusi tukiohjelma

Tuen numero: XS 92/01

Jäsenvaltio: Alankomaat

Alue: Alankomaiden pohjoisosat (Frieslandin, Groningenin ja Drenthen läänit)

Tukiohjelman nimike tai yksittäisen tuen saaneen yrityksen nimi: Sport en Recreatiecentrum Thialf BV

Oikeusperusta: Beschikking d.d. 9 oktober 2001 van het Dagelijks Bestuur van het Samenwerkingsverband Noord-Nederland, zijnde een openbaar lichaam op grond van de Wet Gemeenschappelijke Regelingen

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Samenwerkingsverband Noord-Nederlandin hallintuksen päätös on tehty Pohjois-Alankomaiden alueellis-taloudellisen kehitysohjelman "Kompas voor het Noorden" (2000-2006) täytäntöönpanon puitteissa ja koskee 984120 euroa myöntämistä EZ/Kompas-määrärahoista hankkeen investointikustannuksiin (tuki vastaa 12,7:ää prosenttia tukikelpoisista kustannuksista). Hankkeen investointikustannuksiin myönnettävän valtiontuen määrä on yhteensä 2254065 euroa (mikä on noin 29,2 prosenttia tukikelpoisista kustannuksista)

Tuen enimmäisintensiteetti: 29,2 prosenttia

Täytäntöönpanopäivä: 9. lokakuuta 2001

Tukiohjelman tai yksittäisen tuen kesto: Viimeisen tukierän arvioituun maksupäivään asti (elokuu 2002)

Tuen tarkoitus: Tukea myonnetään Thialf-kilpaluistelukeskuksen laajentamiseen ja tekniseen uudistamiseen tarkoitettuihin investointeihin Heerenveenissä. Hankkeen tarkoituksena on rakentaa urheilutilat, joiden julkinen luonne taataan sopimuksessa olevalla siirtomääräyksellä viiden vuoden ajaksi tuen lopullisen vahvistamisen jälkeen

Alat, joita tuki koskee: Kaikki alat

Tuen myöntävän viranomaisen nimi ja osoite: Samenwerkingsverband Noord-Nederland p/a Postbus 779 9700 AT Groningen Nederland

Muut tiedot: Kyseinen tuki on tapauskohtaista tukea pienen ja riippumattoman yrityksen käyttöomaisuusinvestointeihin Euroopan yhteisön perustamissopimuksen soveltamisesta pienille ja keskisuurille yrityksille myönnettyyn valtiontukeen annetun komission asetuksen (EY) N:o 70/2001 liitteessä I olevan määritelmän mukaisesti